**STYRETS ÅRSBERETNING**

**FOR**

**TRONDRUDMARKA VEGSAMVIRKE SA**

**(TRONDRUDMARKA VEGFORENING)**

**2021.**

Trondrudmarka Vegsamvirke SA sitt styre har siste året bestått av:

Tore Ness, Formann.

Helge Holm, Kasserer.

Ole Johnny Moen, Styremedlem.

Bård Asle Haraldseth, Varamedlem.

Det har vært avholdt ett (1) styremøter i 2021. Det har vært behandlet fem (5) saker og ellers kommunikasjon via e-post, telefoner og ved uformelle samtaler.

Saker som er styrebehandlet er følgende:

1. Regnskap for Trondrudmarka Vegforening 2020.
2. Forberedelse til Årsmøte 2021 i Trondrudmarka Vegsamvirke SA.
3. Utbedringer og vedlikehold av vegen.
4. Informasjon ol. om Trondrudvegen.
5. Årskort ol. fra andre Vel og sameier i området.

Byggeaktiviteten i Trondrudmarka har også i 2021 vært stor. Det er kommet inn 31 nye andeler. Det ble kr. 217.000,- andelstilskudd. Dette ble øket til kr. 7.000,- i 2020 og det er ført som egenkapitalinnskudd i balansen. Det var 50 stk. (350.000,-) i 2020.

Vi benytter Sparebank 1 Regnskapshuset ValHall AS som regnskapsbyrå. Det er autorisert regnskapsfører Anne Mette B. Rue som fører vårt regnskap.

Samlet sommer- og vintervedlikehold viser et forbruk på kr. 236.815,- og er kr. 49.694,- mere enn i 2020.

På grunn av unormal stor slitasje på vegen i forbindelse med hyttebyggingen, har styret besluttet å bruke 2020 og 2021 til å bygge opp kapital.

Når hyttebyggingen (og anleggstrafikken) i Trondrudmarka avtar vil vi starte en grundig oppgradering av veien. Vi budsjetterer med å starte opp dette arbeidet i 2022 og fortsette etappevis slik økonomien tillater. I budsjettet har vi lagt inn sommervedlikehold/oppgradering med kr 1 mill. både i 2022 og 2023.

Bompenger kr. 67.179,- og det er en litt opp ift. 2020. Av dette utgjør Vippsbetaling ved bomkassa i Trondrud kr. 56.569,- Det var 2.725 stk. Vippsbetalinger.

Viktige tall for 2021:

Inntekter kr. 447.010,- i 2021 mot kr. 326.396,- i 2020 (kr. 120.614,- mere).

Utgifter kr. 275.017,- i 2021 mot kr. 213.841,- i 2020 (kr. 61.176,- mere).

Årsresultatet gir da et overskudd på kr. 169.867,- og det er overført samvirket sin egenkapital.

Egenkapitalen 31/12-21 er kr. 911.226,- mot kr. 524.359,- i -20.

Sum gjeld og egenkapital er kr. 1.019.045,- mot kr. 618.834,- i -20.

Vi har nå kr. 57.791,- i skattemessig framførbart underskudd.

Likviditeten i bank er pr. 31/12-21 på kr. 804.158,- mot kr. 267.411,- i 2020.

**Nesbyen, den 2/2-2022**

**Ole Johnny Moen Tore Ness Helge Holm**

(sign) (sign) (sign)